તો આપણે ક્યાં ખોટા પડીયે છીએ? આપણા અથાક પ્રયત્નો પછી પણ આપણે પ્રકૃતિનું સમતુલન જાળવવામાં કેમ નિષ્ફળ રહ્યાં છીએ? કદાચ એટલે કે આપણે પોતાનો સ્વધર્મ, પોતાની પ્રકૃતિને પિછાનવામાં નિષ્ફળ ગયા છીએ. પ્રકૃતિએ આપણને બુદ્ધિ પ્રદાન કરી, વિચારશક્તિ વિકસાવી, પોતાની જાતને ઓળખી શકીએ તે માટેના બધા જ પ્રબંધ કર્યા. પણ આપણે જે એક વસ્તુ કેળવવાની હતી તે જ આપણે કેળવી ના શક્યા; વિવેકબુદ્ધિનો આત્મસાતના કરી શક્યા. અને ત્યાં ચાલુ થઇ મનુષ્યપડતીની આ મહાગાથા.